Injecție de 25 de miliarde de euro în economiile afectate de coronavirus – pachetul de sprijin economic al Comisiei Europene

Comisia Europeană va injecta 25 de miliarde de euro în economiile statelor membre afectate de coronavirus, potrivit unui comunicat al instituției. Primul pas este punerea la dispoziția statelor membre a unui pachet de 7,5 miliarde de euro, a anunțat Ursula von der Leyen, președinta Comisiei.

Decizia executivului european a venit în urma videoconferinței Consiliului European de marți seară, în care șefii de stat și de guvern din UE au decis mai multe măsuri, printre care și găsirea de soluții pentru sectoarele economice grav afectate de epidemia de coronavirus.

Care este sursa acestui prim pachet de 7,5 miliarde de euro? Comisia va renunța anul acesta la obligația de a solicita statelor membre rambursarea prefinanțării necheltuite de către statele membre.

Astfel, statele membre vor putea să cheltuiască acești bani pentru investiții în zonele afectate de coronavirus. Programele operaționale naționale trebuie adaptate la această nouă propunere pentru a lua măsuri direcționate spre sectorul de sănătate și măsuri pe piața muncii, pentru a-i sprijini de angajații afectați de criză.

Steagul Uniunii Europene / Foto: Comisia Europeană